Thomas Danielsen

Thomas Nolsøe Danielsen (født 1983) er en dansk politiker. Han er Danmarks transportminister fra desember 2022.  Han representerer partiet Venstre.

Thomas Danielsen vokste opp i Jylland med dansk far og færøysk mor. Nolsøe-slekten nedstammer fra den færøyske nasjonalhelten Nólsoyar Páll og hans brødre fra Nólsoy.

Han er faglært lastebilmekaniker, men skiftet så karrierevei og ble finansrådgiver for privatkunder i en lokal sparebank. Han har bodd hele sitt voksne liv i Holstebro, hvor han også har stiftet familie.

Danielsen var medlem av Holstebro kommunestyre fra 2006 til 2013. I 2011 ble han innvalgt i Folketinget fra Vestjyllands storkrets, og i 2015 formann i Folketingets energi-, forsynings- og klimautvalg. Han var formann i Venstres folketingsgruppe i noen måneder før han i desember 2022 ble transportminister i Mette Frederiksens andre regjering.

 Referanser 

 Eksterne lenker 




Kategori:Danske transportministre
Kategori:Venstre-ministre (Danmark)
Kategori:Folketingsmedlemmer fra Venstre (Danmark)
Kategori:Kommandører av Dannebrogordenen
Kategori:Personer fra Holstebro kommune